The Champ (cinta de 1979)

iste articlo ye sobre una cinta estausunidense de drama esportivo de 1979: ta atros usos, se veiga The Champ.

The Champ (títol orichinal en anglés, en aragonés O Campión, estrenada en Aragón con o suyo títol tradruciu enta lo castellano como Campeón) ye una cinta de cine estausunidense de cine de drama esportivo (de cine de boxeyo) estrenada l'anyo 1979, dirichida por Franco Zeffirelli seguntes un guión adaptau por Frances Marion y Walter Newman (basau en o guión cinematografico d'a cinta The Champ, dirichida por King Vidor l'anyo 1931), con una banda sonora orichinal de Dave Grusin, una dirección de fotografía de Fred J. Koenekamp y una producción cinematografica de Dyson Lovell ta la productora cinematografica Metro-Goldwyn-Mayer. Fan parte de l'elenco d'a cinta, entre d'atros actors, Jon Voight, Faye Dunaway, Ricky Schroder, Jack Warden, Joan Blondell, Arthur Hill, Strother Martin, Elisha Cook Jr., Stefan Gierasch, Mary Jo Catlett, Kristoff St. John, Dana Elcar y Randall "Tex" Cobb.

Billy Flynn ye un antigo campión de boxeyo que ha renunciau a lo suyo títol y s'ha establiu en Hialeah (Florida). Un boxiador li proposa un combat con él, y Billy marcha enta lo chimnasio acompanyau de su fillo TJ, qui lo clama "Campión". Pero en trobar-se con que l'atro boxiador no plega enta lo chimnasio, marcha d'o puesto deixando a su fillo, ta rematar bien zafumau en un bar, a on lo troba su fillo, qui explica a una vecina en tornar enta casa suya que nomás ha bebiu que bellas bieras ta celebrar con uns amigos. A lo día siguient, Billy gana 6.400 dólars en una apuesta y los invierte en comprar-li a su fillo un caballo, "She's a Lady". L'inscribe en una cursa de caballos pero l'animal se fiere. Apareixe Annie, la muller de Billy, que los heba albandonau fa 7 anyos, y diz que heba apostau por o caballo feriu. Billy li explica que heba contau a TJ que su mai heba muerto, pero ista lo convida a lo suyo barco. L'actual mariu d'Annie quiere que Billy li diga a TJ que Annie ye su mai, pero Billy se niega y diz que en no haber estau con su fillo, no ye su mai. Como Billy ha perdiu una apuesta, o cobrador li demana que li pague 2.000 dólars u que li entregue lo caballo de TJ. Annie li da los 2.000 dólars, pero lo corredor se leva lo caballo y Billy lo golpia, y mesmo tamién a un policía que tractaba de deseparar-los. Zarrau en a garchola, li diz a TJ que ha de remanir con Annie, y ista li confiesa finalment a TJ que ye su mai, cosa que lo nino se niega a acceptar, con muito duelo d'Annie. Cuan Billy marcha d'a garchola, Annie li demana que explique a TJ lo motivo d'o suyo albandono, y finalment Billy recomposa la suya amistat con Annie. Poco dimpués plega lo día d'o combat de Billy, encara que lo suyo entrenador li ha advertiu de que por o suyo estau fisico puet morir en o combat.

A cinta s'ambienta en a suya epoca actual (1979) en Hialeah y Miami (Florida), y las suyas escenas se filmoron en 
Fort Lauderdale, Hialeah y Miami (Florida). Localizacions de The Champ en Internet Movie Database.

Se tracta d'una cinta que ha recibiu bels premios y nominacions, en destacando una nominación a lo Premio Oscar a la Millor Banda Sonora Orichinal en 1980 en a 52ena edición d'os Premios Oscar; y un Premio Globo d'Oro a la Millor Estrela Emerchent Masculina y una nominación a lo Premio Globo d'Oro a lo Millor Actor Dramatico ixe mesmo anyo mientres a 37ena edición d'os Premios Globos d'Oro.

 Elenco The Champ en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1979.
 Cintas de 1979.

 Referencias 

 Vinclos externos 
  The Champ en Internet Movie Database.
  The Champ en TCM Movie Database.
  The Champ en l'American Film Institute Catalog de l'American Film Institute''.
  The Champ en Rotten Tomatoes.

Categoría:Cintas ambientadas en Hialeah
Categoría:Cintas ambientadas en Miami
Categoría:Cintas ambientadas en 1979
Categoría:Cintas con banda sonora orichinal de Dave Grusin
Categoría:Cintas con dirección de fotografía de Fred J. Koenekamp
Categoría:Cintas con guión de Frances Marion
Categoría:Cintas con guión de Walter Newman
Categoría:Cintas con montache de Michael J. Sheridan
Categoría:Cintas de cine de boxeyo
Categoría:Cintas de cine de drama
Categoría:Cintas d'Estaus Unius
Categoría:Cintas dirichidas por Franco Zeffirelli
Categoría:Cintas en anglés
Categoría:Cintas en castellano
Categoría:Cintas en Metrocolor
Categoría:Cintas en Panavision
Categoría:Cintas interpretadas por Arthur Hill
Categoría:Cintas interpretadas por Dana Elcar
Categoría:Cintas interpretadas por Elisha Cook Jr.
Categoría:Cintas interpretadas por Faye Dunaway
Categoría:Cintas interpretadas por Jack Warden
Categoría:Cintas interpretadas por Joan Blondell
Categoría:Cintas interpretadas por Jon Voight
Categoría:Cintas interpretadas por Kristoff St. John
Categoría:Cintas interpretadas por Mary Jo Catlett
Categoría:Cintas interpretadas por Randall "Tex" Cobb
Categoría:Cintas interpretadas por Ricky Schroder
Categoría:Cintas interpretadas por Stefan Gierasch
Categoría:Cintas interpretadas por Strother Martin
Categoría:Cintas producidas por Dyson Lovell
Categoría:Cintas rodadas en Fort Lauderdale
Categoría:Cintas rodadas en Hialeah
Categoría:Cintas rodadas en Miami